ମୁମ୍ବାଇ୨୮|୯ଃ ବଲିଉଡର ଅଭିନେତା ରଣବୀର କପୂର ଓ ଅଭିନେତ୍ରୀ ଆଲିଆ ଭଟ୍ଟଙ୍କ ସଂପର୍କକୁ ନେଇ ଦୀର୍ଘଦିନ ହେବ ବେଶ ଚର୍ଚ୍ଚା ଲାଗି ରହିଛି। ପ୍ରେମ ସଂପର୍କରେ ରଣବୀର ଓ ଆଲିଆ ଛନ୍ଦି ହୋଇଯାଇଛନ୍ତି। ବହୁ କାର୍ଯ୍ୟକ୍ରମରେ ଆଲିଆ ଓ ରଣବୀରଙ୍କୁ ଏକାଠି ଦେଖିବାକୁ ମିଳୁଛନ୍ତି । ଏପରିକି ନ୍ୟାସନାଲ ଟେଲିଭିଜନରେ ଏମାନେ ପରସ୍ପରକୁ ଆଇ ଲଭ ୟୁ କହିଥିଲେ। ଏ ଦୁଇଜଣଙ୍କୁ ନେଇ ଏବେ ନୂଆ ଖବର ସାମ୍ନାକୁ ଆସିଛି। ଆଲିଆ ଓ ରଣବୀର ଏବେ ଲିଭ ଇନ ସଂପର୍କରେ ରହୁଛନ୍ତି। ରଣବୀର ତାଙ୍କର ୩୭ ତମ ଜନ୍ମଦିନ ଉତ୍ସବ ବାନ୍ଦ୍ରାସ୍ଥିତ ଘରେ ପାଳନ କରିଛନ୍ତି। ତାଙ୍କ ଜନ୍ମ ଦିନ ଉତ୍ସବରେ ରଣବୀରଙ୍କ ବାପା ଓ ମାଆ ଅତିଥି ଭାବେ ପହଞ୍ଚିଥିଲେ। ରଣବୀରଙ୍କ ଜନ୍ମଦିନର ସମସ୍ତ ଆୟୋଜନ ଆଲିଆ ଭଟ୍ଟ କରିଥିଲେ।
ରଣବୀର ଓ ଆଲିଆ ପାଖାପାଖି ଦୁଇବର୍ଷ ହେବ ସଂପର୍କରେ ରହିଛନ୍ତି। ଆସନ୍ତା ବର୍ଷ ଏ ଦୁହେଁ ବିବାହ ବନ୍ଧନରେ ବାନ୍ଧି ହୋଇପାରନ୍ତି ବୋଲି ଆଶା କରାଯାଉଛି। ବିବାହ ପୂର୍ବରୁ ଉଭୟ ଲିଭଇନରେ ରହୁଥିବା କଥା ଜଣାପଡିଛି। ଏହି କପଲ କିଛିଦିନ ତଳେ ଏକ ଇଣ୍ଟିରିୟର ଡିଜାଇନର ଅଫିସ ବାହାରେ ନଜର ଆସିଥିଲେ।
